tartuNLP/wikipedia-smugri-20251201 huggingface dataset:
Ekologiset vihreät

Ekologiset vihreät () (lyh. ΟΠ, "OP") on kreikkalainen vihreä puolue. Se on perustettu vuonna 2002. Vuodesta 2015 puolue tekee yhteistyötä Syrizan kanssa.
Puolueella on ollut Syrizan osana 1–2 edustajaa Kreikan parlamentissa vuosina 2015–2019 ja yksi edustaja Euroopan parlamentissa kaudella 2009–2014.
Vaalitulokset.
Puolueen tulokset parlamentti- ja europarlamenttivaaleissa ovat:
En maksa -liike

En maksa -liike () on kreikkalainen vasemmistolainen puolue. Se on perustettu vuonna 2012.
Puolue syntyi Kreikan velkakriisin puhkeamisen jälkeen. Se perustui samannimiseen, jo vuonna 2008 syntyneeseen kansalaistottelemattomuutta harjoittaneeseen liikkeeseen, jonka jäsenet kieltäytyivät maksamasta esimerkiksi tietulleja ja metromatkoja. Puolueen perustaminen aiheutti myös ristiriitoja itse ydinliikkeessä, koska osa liikkeen jäsenistä katsoi, ettei mikään puolue saanut omia aatetta.
Puolue osallistui vuoden 2012 kaksiin parlamenttivaaleihin, mutta ei saanut paikkoja Kreikan parlamenttiin.
Vaalitulokset.
Puolueen tulokset parlamenttivaaleissa ovat:
Kansallinen ryhmitys

Kansallinen ryhmitys (, ) (lyh. ΕΠ, "EP") oli kreikkalainen oikeistolainen puolue. Se perustettiin vuonna 1977 ja lakkautettiin vuonna 1981.
Puolue oli politiikaltaan konservatiivinen ja kuningasmielinen. Se osallistui vain vuoden 1977 parlamenttivaaleihin, joissa puolue sai viisi edustajaa, mutta puolueen puheenjohtaja Stéfanos Stefanópoulos itse ei mennyt läpi. Puolue purettiin vähän ennen vuoden 1981 vaaleja vuoden 1980 presidentinvaaliin liittyneiden kiistojen vuoksi.
Vaalitulokset.
Puolueen tulokset parlamenttivaaleissa olivat:
Kansan yhtenäisyys

Kansan yhtenäisyys () (lyh. ΛΑΕ, "LAE") on kreikkalainen vasemmistolainen puolue. Se on perustettu vuonna 2015.
Kansan yhtenäisyyden perusti elokuussa 2015 joukko Syrizan vasemmasta laidasta eronneita poliitikkoja ympäristö- ja energiaministerinä Tsíprasin I hallituksessa toimineen Panagiótis Lafazánisin johdolla. Perustaminen oli vastalause Kreikan velkojien vaatimuksia vastaan Kreikan velkakriisin tulehduttua uudelleen kesän 2015 kansanäänestyksen aikoihin. Puolueella oli alkuvaiheessa Syrizasta siirtyneitä parlamentaarikkoja ja europarlamentaarikkoja, mutta se ei onnistunut saamaan edustajia vaaleissa 2015 ja 2019. Lafazánis toimi puolueen johdossa eroamiseensa vuonna 2019 saakka.
Vaalitulokset.
Puolueen tulokset vaaleissa ovat:
Keskustaunioni – Uudet voimat

Keskustaunioni – Uudet voimat () (lyh. ΕΚ-ΝΔ, "EK-ND") oli kreikkalainen poliittiseen keskustaan kuulunut puolue. Se perustettiin vuonna 1974 ja lakkautettiin vuonna 1976.
Puolue jatkoi vanhan Keskustaunionin (EK) työtä yhdessä Uudet poliittiset voimat (NPD) -puolueen kanssa. Poliittisesti puolue edusti liberalismia, venizéloslaisuutta ja tasavaltalaisuutta. Puolue nimettiin uudelleen vuonna 1976 nimelle Demokraattisen keskustan liitto (EDIK).
Vaalitulokset.
Puolueen tulokset parlamenttivaaleissa olivat:
Kreikan piraattipuolue

Kreikan piraattipuolue () on kreikkalainen piraattipuolue. Se on perustettu vuonna 2012.
Puolue on osallistunut Kreikan parlamenttivaaleihin ja europarlamenttivaaleihin vuosina 2012–2015, mutta ei ole saanut paikkoja kumpaankaan parlamenttiin.
Vaalitulokset.
Puolueen tulokset parlamentti- ja europarlamenttivaaleissa ovat:
Kreikan sisäinen kommunistinen puolue

Kreikan sisäinen kommunistinen puolue () (lyh. ΚΚΕ Εσωτ., "KKE Εsot.") oli kreikkalainen kommunistinen puolue, joka erkani Kreikan kommunistisesta puolueesta (KKE) vuonna 1968. Se lakkautettiin vuonna 1987.
Historia.
Kreikan sisäinen kommunistinen puolue syntyi vuonna 1968 hajaantumana Kreikan kommunistisesta puolueesta Tšekkoslovakian miehityksen jälkeen. Tuolloin KKE pysyi uskollisena Neuvostoliitolle, kun taas Kreikan sisäinen kommunistinen puolue seurasi eurokommunistista linjaa ja pyrki ottamaan etäisyyttä marxilais-leninistiseen neuvostokommunismiin. Kreikan sisäisen kommunistisen puolueen kannattajat kutsuivat jäljelle jäänyttä KKE:tä ”"Ulkoiseksi KKE:ksi"” (ΚΚΕ Εξωτερικού, "KKE Εxoterikoú"), mikä viittasi siihen, että Neuvostoliiton uskottiin sanelevan sen päätökset.
Puolue vastusti aktiivisesti Kreikan sotilasjunttaa. Ensimmäisiin juntan jälkeisiin vaaleihin eli vuoden 1974 parlamenttivaaleihin Kreikan sisäinen kommunistinen puolue osallistui Yhdistynyt vasemmisto -nimisenä vaaliliittona KKE:n ja Yhdistyneen demokraattisen vasemmiston kanssa. Tuolloin se sai kaksi paikkaa parlamenttiin, mikä jäi puolueen parhaaksi tulokseksi. Puolueen viimeiset parlamenttivaalit olivat vuoden 1985 vaalit. Puolueella oli myös yksi paikka Euroopan parlamentissa vuosina 1981–1989.
Kreikan sisäinen kommunistinen puolue hajosi vuonna 1987, ja siitä syntyivät puolueet Uudistuva kommunistinen ekologinen vasemmisto (AKOA) ja Kreikkalainen vasemmisto. Kreikkalainen vasemmisto liittyi myöhemmin Vasemmiston ja edistyksen liittoon (Synaspismós, SYN, joka puolestaan toimi Syrizan juurena.
Vaalitulokset.
Puolueen tulokset vaaleissa olivat:
Yhdistynyt demokraattinen vasemmisto

Yhdistynyt demokraattinen vasemmisto () (lyh. ΕΔΑ, "EDA") oli kreikkalainen vasemmistolainen puolue. Se perustettiin vuonna 1951 ja lakkautettiin vuonna 1989.
Puolue toimi pääosin vuosina 1951–1974, vaikkakin oli virallisesti kielletty Kreikan sotilasjuntan aikana 1967–1974, ja se oli tuona aikana Kreikan tärkein vasemmistopuolue. Kreikan kommunistinen puolue (KKE) toimi osana Yhdistynyttä demokraattista vasemmistoa KKE:n ollessa kielletty. Näin EDA oli tuolloin käytännössä KKE:n peitejärjestö.
Vaalitulokset.
Puolueen tulokset parlamenttivaaleissa olivat:
Viheraurinkoahven

Viheraurinkoahven ("Lepomis cyanellus") on aurinkoahventen (Centrarchidae) heimoon kuuluva makean veden kalalaji. Constantine Samuel Rafinesque kuvasi sen tieteelle vuonna 1819. Sen tieteellinen lajinimi "cyanellus" merkitsee sinistä.
Ulkonäkö ja koko.
Viheraurinkoahven on pääasiassa kellanvihreä, vaikkakin selkä on selvästi tummempi. Vatsa on yhtä vaalea kuin kyljet, joissa on noin kuusi tummaa pystyraitaa. Monesti viheraurinkoahvenella on kyljissään pieniä sinisiä pilkkuja. Selkäevä on ahvenen tapaan kaksiosainen, mutta taaempi osa on suurempi ja pyöreämpi etuosaan verrattuna. Viheraurinkoahven on tavallisesti noin 20 senttimetrin mittainen, mutta voi kasvaa jopa 31 senttimetrin mittaan. Suurin tavattu paino on 960 grammaa.
Levinneisyys ja elinympäristö.
Viheraurinkoahventa tavataan Pohjois-Amerikan Yhdysvalloissa Suurten järvien, Hudsoninlahden ja Mississippi-joen valuma-alueilla New Yorkista. Kanadassa se elää alueella Ontariosta Minnesotaan ja Etelä-Dakotaan sekä etelän Meksikonlahdessa. Viheraurinkoahventa voidaan tavata myös pohjoisessa Meksikossa.
Ravinto ja elintavat.
Viheraurinkoahventen ravintoa on nuorena eläinplankton, vesihyönteiset sekä kalan mäti kun taas aikuisten ruokavalioon kuuluvat kalan mäti, kotilot, sammakkoeläimet, nilviäiset, hyönteiset ja niiden toukat, ravut, pienet kalat ja joskus myös kasvit. Aikuiset viheraurinkoahvenet elävät hitaasti virtaavissa lammissa, puroissa ja järvissä lähellä kasvillisuutta. Niiden kutu lasketaan sille tarkoitettuun "pesään".
Yhdistynyt vasemmisto (Kreikka)

Yhdistynyt vasemmisto () oli kreikkalainen vasemmistolaisten puolueiden vaaliliitto. Se perustettiin vuonna 1974 Kreikan sotilasjuntan kaatumista seuranneisiin vuoden 1974 parlamenttivaaleihin ja lakkautettiin vuonna 1977.
Jäsenpuolueet.
Yhdistyneen vasemmiston jäsenpuolueet olivat:
Vaalitulokset.
Vaaliliiton tulokset parlamenttivaaleissa ovat:
Yhdistynyt rintama

Yhdistynyt rintama (), alun perin Yhdistynyt liike (Ενωτική Κίνηση, "Enotikí Kínisi"), oli kreikkalainen keskusta-vasemmistolainen, sosiaalidemokraattinen puolue. Se perustettiin vuonna 2011 ja lakkautettiin vuonna 2013. Puolueen perustaja ja johtaja oli Panagiótis Kouroumplís.
Kouroumplís perusti Yhdistyneen rintaman 9. marraskuuta 2011 sen jälkeen kun hänet oli erotettu Pasok-puolueesta. Puolueeseen liittyi myös muita pasoklaisia ja vasemmistolaisia. Yhdistynyt rintama sai vuoden 2012 kaksissa parlamenttivaaleissa 2–3 edustajaa vaaliliitossa Syrizan kanssa. Puolue sulautui Syrizaan vuonna 2013.
Vaalitulokset.
Puolueen tulokset parlamenttivaaleissa ovat:
Kiviravut

Kiviravut (Lithodidae) on kymmenjalkaisten (Decapoda) lahkoon kuuluva äyriäisheimo. Siihen kuuluu 10 sukua, joissa on yhteensä 125 lajia.
Patricia St. John

Patricia Mary St. John (5. huhtikuuta 1919 – 15. elokuuta 1993) oli englantilainen kirjailija. Hän on kirjoittanut monia kristillisiä lastenkirjoja, joista tunnetuimmat ovat "Lumen aarteet" (1950) ja "Tanglewoodin salaisuus" (1948). Kolmesta hänen kirjoittamastaan kirjasta on tehty elokuva.
Patricia St. John on myös työskennellyt lähetyssaarnaaja-sairaalanhoitajana Marokossa.
Hans Rudi Erdt

Hans Rudi Erdt (31. maaliskuuta 1883 – 24. toukokuuta 1918) oli saksalainen graafikko. Hän opiskeli Münchenin taideteollisessa oppilaitoksessa ja muutti Berliiniin vuonna 1905, missä hänestä tuli mainosgraafikko. Erdt sai töihinsä vaikutteita Ludwig Hohlweinilta ja Lucian Bernhardilta. Ensimmäisen maailmansodan aikana Erdt suunnitteli julisteita Saksan valtiolle.
Kultaotsasargi

Kultaotsasargi eli kultaotsa-ahven ("Sparus aurata") on hammasahventen (Sparidae) heimoon kuuluva kalalaji. Se on sukunsa Sparus ainoa laji. Se elää Atlantilla, Välimerellä ja Mustallamerellä. Kultaotsa-ahven on tavallisesti noin 35 senttimetrin mittainen ja voi kasvaa maksimissaan noin 70 senttimetrin mittaiseksi. Se saattaa elää jopa yksitoistavuotiaaksi.
Troy Beyer

Troy Beyer (s. 7. marraskuuta 1964 New York) on yhdysvaltalainen näyttelijä, käsikirjoittaja ja elokuvaohjaaja.
Beyer on näytellyt useissa televisiosarjoissa ja elokuvissa. Hän on esiintynyt muun muassa saippuasarjoissa "Knots Landing" (1985) ja "Dynastia" (1986–1987) sekä elokuvissa "Rooftops – kattojen kasvatit" (1989) ja "Kauan eläköön Bernie 2" (1993). Hänen ohjaamiaan ja käsikirjoittamiaan elokuvia ovat esimerkiksi "Let's Talk About Sex" (1998) ja "Rahalla ei rakkautta saa" (2003). 
Filmografia.
Lähde:
Vesa Suutari

Vesa Suutari (s. 10. joulukuuta 1967 Valkeakoski) on ollut Vaasan yliopiston liiketaloustieteen, erityisesti johtamisen ja organisaatioiden professori vuodesta 2002. Hän on suorittanut yliopisto-opinnot Vaasan yliopistossa ja väitellyt kauppatieteiden tohtoriksi vuonna 1996. Suutari on toiminut Vaasan yliopistossa erilaisissa opetus- ja tutkimustehtävissä, muun muassa assistenttina, yliassistenttina, apulaisprofessorina, ma. professorina ja professorina lähes yhtäjaksoisesti vuodesta 1991 lukien. 
Suutari toimi vuosina 2004-2006 Vaasan yliopiston johtamisen yksikön johtajana ja vuodet 2005-2006 kauppatieteellisen tiedekunnan varadekaanina. Vuosina 2010-2016 hän toimi kauppatieteellisen tiedekunnan dekaanina sekä Vaasan yliopiston vararehtorina. 
Suutari on tutkinut muun muassa kulttuureiden välistä johtamista sekä kansainvälistä henkilöstöjohtamista. Hän on viime vuosina keskittynyt erityisesti kansainvälisten työurien ja henkilöstön kansainvälisen liikkuvuuden tutkimukseen. Hän on julkaissut noin 80 tieteellistä julkaisua kansainvälisissä lehdissä ja editoiduissa kirjoissa. 
Vesa Suutari sai yhdessä professori Liisa Mäkelän ja tutkijatohtori Olivier Wurtzin kanssa Vaasan yliopiston Vuoden tutkimusteko 2018 -palkinnon ansioistaan kansainvälisessä GLOMO-tutkimus- ja tohtorikoulutushankkeessa. Suutari on aiemmin saanut Suomen Ekonomiliiton (nyk. Suomen Ekonomit) valtakunnallisen 'Vuoden opetussaavutus 2001' -palkinnon. 
Vesa Suutari nimitettiin Kaupallisten ja teknisten tieteiden tukisäätiön (Kaute) hallituksen jäseneksi vuonna 2019 alkavalle kaudelle.
Harriet Howard

Harriet Howard (1823 – 19. elokuuta 1865) syntyjään Elisabeth Ann Haryett oli Ranskan toisen keisarikunnan keisari Napoleon III:n merkittävä taloudellinen tukija hänen pyrkiessään valtaan sekä tämän rakastajatar.
Suhteet.
Elisabeth Ann Haryett karkasi kotoaan 15-vuotiaana tunnetun jockeyn Jem Masonin luokse Lontoossa. Saatuaan työtä näyttelijänä hän otti käyttöön nimen Harriet Howard. Hän kohtasi uuden rakkauden 18-vuotiaana, tällä kertaa henkivartiokaartin majurin Mountjoy Martynin. Suhteesta syntyi poika, Martin Constantin Haryett. Kastetilaisuudessa Howard väitti pojan olevan hänen vanhempiensa lapsi. Vältyttyään skandaalilta kiitollinen Martyn lahjoitti Howardille suuren rahasumman.
Louis Napoléon.
Louis Napoléon Bonaparte ja Harriet Howard tapasivat vuonna 1846 Lady Blessingtonin järjestämissä juhlissa. Louis Napoleon oli tuolloin vallantavoittelija, ja Howard ryhtyi rahoittamaan hänen hankkeitaan. Napoleon antoi kaksi edellisestä suhteesta Hamin vankilalinnoituksen pyykkäri Alexandrine Éléanore Vergot'n kanssa syntynyttä pientä poikaansa, Alexandre Louis Eugènen Buren (1843–1910) ja Louis Ernest Alexandren Buren (1845–1882) Howardin kasvatettaviksi. 
Vuonna 1848 Louis Napoléon valittiin Ranskan presidentiksi, ja Howard muutti kolmen pojan kanssa Pariisiin lähelle presidentinpalatsia. Pariisissa hän yritti pitää itsensä poissa julkisuudesta ja eli presidentin rakastajattarena. Hänellä oli vaarallinen kilpailija, prinsessa Mathilde Bonaparte, Louis Napoléonin serkku ja entinen kihlattu. Howard tuki rahallisesti myös Louis Napoléonin vallankaappausta vuonna 1851. Louis Napoléon julisti itsensä kansanäänestyksen jälkeen keisariksi seuraavana vuonna, ja Howard jäi taka-alalle keisarin elämässä.
Kun Napoleon III avioitui kreivitär Eugénie de Montijon kanssa vuonna 1853, Howard siirrettiin Le Havreen ja keisari hävitytti paljon heidän kirjeenvaihtoaan. Napoleon III:n avioliitto ajautui pian vaikeuksiin. Keisari maksoi velkansa Howardille, myönsi hänelle kreivittären arvonimen "comtesse de Beauregard" ja antoi hänelle asunnoksi Chateāu de Beauregadin palatsin läheltä Versailles'in johtavaa tietä. Howard ja keisari uusivat suhteensa.
Avioliitto ja jälkeläinen.
Vuonna 1854 Howard solmi avioliiton englantilaisen kapteeni Clarence Trelawnyn kanssa. Napoleon III:n kaksi poikaa lähetettiin takaisin äidilleen. Trelawny oli hevosten kasvattaja ja käytti Howardin rahoja liiketoimiinsa. Howardin ja Trewlaneyn avioliitto ei kuitenkaan kestänyt, he saivat avioeron Howardin kuolinvuonna.
Pojalleen Martinille Howard ei koskaan paljastanut tämän isää, vaikka tämä kysyi sitä julkisesti. Napoleon III aateloi pojan tämän ollessa aikuinen ja hän sai arvonimen "comte de Béchêvet".
Vinicunca

Vinicunca on vuori Andien vuoristossa Perun alueella. Se kohoaa metrin korkeuteen meren pinnan yläpuolelle. Vinicunca oli aiemmin lumen peitossa, mutta on hiljattain sulanut ilmaston lämpenemisen johdosta. Perulaiset uskovat vuoren olevan pyhä ja vaeltavat sinne joka vuosi 31. toukokuuta Qoyllur Rit’i-juhlia pitämään.
Samsung Gear S

Galaxy Gear S on eteläkorealaisen Samsungin älykello, joka julkistettiin vuoden 2014 elokuussa.
Pan-Amerikan kisat 1951

Pan-Amerikan kisat 1951 kilpailtiin 25. helmikuuta – 3. maaliskuuta 1951 Buenos Airesissa, Argentiinassa. Ne olivat järjestyksessään ensimmäiset Pan-Amerikan kisat. Kilpailuihin osallistui yhteensä 21 maata. Eri urheilulajeja oli 18, joissa käytiin yhteensä 140 kilpailutapahtumaa. Menestynein maa oli Argentiina, joka voitti 63 kultamitalia ja yhteensä 154 mitalia.
Lajit.
Pan-Amerikan kisoissa 1951 urheiltiin 18 eri urheilulajissa.
Ville Kettunen

Ville Kettunen (s. 1993) on suomalainen näyttelijä ja radiojuontaja. Näyttelijänä hän on tullut tutuksi Samuli Palokosken roolistaan suomalaisessa saippuasarjassa "Salatut elämät". Hahmo esiintyi sarjassa ensimmäisen kerran elokuussa 2019. Radiojuontajana Kettunen on työskennellyt kanavilla YleX, Loop ja NRJ. 
Kettunen on ollut helsinkiläisen Kellariteatterin jäsen vuodesta 2019.
Koulutukseltaan Kettunen on medianomi. Hän valmistui Metropolia Ammattikorkeakoulun radio- ja televisiotuotannon linjalta vuonna 2019.
Mustapilkkukäärmeenpää

Mustapilkkukäärmeenpää ("Channa melanostigma") on käärmeenpäiden (Channidae) heimoon kuuluva pohjakalalaji. Khangjrakpam Geetakumari ja Waikhom Vishwanath kuvailivat lajin tieteelle vuonna 2011.
Ulkonäkö ja koko.
Lajin pisin tavattu yksilö oli 14,3 senttimetrin mittainen.
Elinympäristö ja levinneisyys.
Laji elää trooppisissa olosuhteissa. Se elää Aasiassa, Intian Lohitjoessa. Lajia tavataan makeassa vedessä.
Miyakonojō

Miyakonojō () on Japanin kaupunki Kyūshūn saarella Miyazakin prefektuurissa. Se sijaitsee sisämaassa prefektuurin eteläosassa ja rajautuu Kagoshiman prefektuuriin. Valtaosan Miyakonojōn tasangosta käsittävä kaupunki on rakentunut Ōyodojoen yläjuoksulle. Lännessä kaupungin alue nousee Kirishimavuorelle ja idässä Wanitsukavuorille. Miyakonojōssa on 161 048 asukasta (syyskuussa 2019) ja sen pinta-ala on 653,36 neliökilometriä. Asukasluvultaan se on prefektuurin toiseksi suurin kaupunki Miyazakin jälkeen.
Vaikutusvaltainen Shimazu-klaani sai alkunsa alueella Kamakura-kauden alussa. Vuonna 1375 Shimazu-klaanin haara Hongō-klaani rakennutti paikalle Miyakon linnan, mistä kaupunki on saanut nimensä. Edo-kaudella se oli yksi Satsuman daimiokunnan läänityksistä. Miyakonojōlle myönnettiin kaupunkioikeudet Japanin nykyisen kunnallishallinnon puitteissa vuonna 1924. Sen jälkeen se on kasvanut useiden kuntaliitosten kautta, erityisesti vuonna 2006, jolloin siihen liitettiin Yamanokuchin, Takajōn, Yamadan ja Takazakin maaseutukaupungit. Merkittäviä elinkeinoja ovat muun muassa elintarvike- ja huonekaluteollisuus sekä silkin ja alkoholijuomien valmistus, maaseutualueilla riisin, teen, isotakiaisen ("gobō") ja taaron viljely. 
Osa kaupungista kuuluu Kirishima-Kinkōwanin kansallispuistoon. Miyakonojōn luonnonnähtävyyksiä ovat esimerkiksi siellä sijaitseva Takachihonhuippu ja Mochion alue, joka tunnetaan kirsikkapuistaan. Kaupunkia palvelevat JR Kyūshūn Nippō-päälinja ja Kitto-linja.
Oskar Starck

Oskar Ludvig Starck (; 29. toukokuuta 1846 – 13. marraskuuta 1928 Helsinki) oli suomalaissyntyinen Venäjän keisarillisen laivaston amiraali. Hän toimi Venäjän Tyynenmeren-laivaston ja Port Arthurin sotasataman komentajana Venäjän–Japanin sodan puhjetessa vuonna 1904.
Elämänvaiheet.
Oskar Starckin vanhemmat olivat kapteeni Fredrik Viktor Ludvig Starck ja Maria Augusta Standertskjöld. Hän kuului äitinsä puolelta Standertskjöldin aatelissukuun ja hänen enonsa oli kenraaliluutnantti Carl August Standertskjöld. Starck kävi vuosina 1861–1866 Pietarin merikadettikoulun, ja valmistuttuaan hän sai midshipmanin sotilasarvon. Hänet ylennettiin 1870 luutnantiksi ja siirrettiin 1871 Siperian laivastoon Tyynellemerelle. Starck oli vuosina 1875–1877 kuunari "Vostokin", 1879–1886 tykkivene "Gornostain" ja 1886–1889 tykkivene "Sivutšin" päällikkönä. Hänet ylennettiin kapteeniluutnantiksi 1880, 2. luokan kapteeniksi 1885 ja 1. luokan kapteeniksi 1889. Toimittuaan 1890–1891 Vladivostokin sataman komendantin apulaisena hän oli 1891–1892 panssariristeilijä "Vladimir Monomahin" sekä 1893–1896 panssaripatterilaiva "Pervenetsin" päällikkönä.
Starck sai vuonna 1896 ylennyksen kontra-amiraaliksi, ja vuonna 1898 hänet nimitettiin Tyynenmeren eskaaderin nuoremmaksi lippumieheksi sekä Port Arthurin sataman ja linnoituksen komendantiksi. Lokakuussa 1902 hänet nimitettiin Tyynenmeren eskaaderin päälliköksi ja saman vuoden joulukuussa hänet ylennettiin vara-amiraaliksi. Sota Japania vastaan käynnistyi yöllä 8. helmikuuta 1904 Japanin yllätyshyökkäyksellä Port Arthuriin, jossa japanilaiset vahingoittivat kolmea venäläistä sotalaivaa. Venäläisten sanottiin olleen täysin varautumattomia hyökkäykseen, mutta Starck kiisti syytökset ja väitti olleensa valmistautunut. Japanilaisten iskujen jatkuessa Starck korvattiin nopeasti amiraali Stepan Makarovilla, joka otti Tyynenmeren laivaston komentoonsa saavuttuaan Port Arthuriin. Starck erosi 14. maaliskuuta 1904 virallisesti sairauden vuoksi.
Starck ei enää tämän jälkeen toiminut komentajantehtävissä, mutta hänet nimitettiin vuonna 1907 Obuhovin teräsvalimon hallituksen puheenjohtajaksi ja 1908 Ižoran työpajojen hallituksen puheenjohtajaksi. Erotessaan laivaston palveluksesta vuonna 1908 hän sai ylennyksen amiraaliksi. Venäjän sisällissodan aikana iäkäs Starck liittyi nimellisesti Venäjän valkoiseen armeijaan Etelä-Venäjällä. Hän pakeni Venäjältä sodan lopussa syksyllä 1920 ja vietti jonkin aikaa Jugoslaviassa ennen paluutaan synnyinmaahansa Suomeen. Viimeiset vuotensa hän vietti Helsingissä.
Starckin puoliso oli vuodesta 1874 Maria Vereštšagin. Heille syntyi yksi tytär ja neljä poikaa, joista kolme palveli upseereina Venäjän laivastossa. Yksi pojista oli 1. luokan kapteeni (kommodori) Alexander Starck.
Muuta.
Starckin mukaan on nimetty eräitä maantieteellisiä kohteita Japaninmerellä, kuten Vladivostokin kaupunkiin kuuluvien Venäläisen saaren ja Popovinsaaren välissä kulkeva Starkinsalmi ("Proliv Starka").
Samsung Gear 2 Neo

Galaxy Gear 2 Neo on eteläkorealaisen Samsungin valmistama älykello. Kello julkistettiin helmikuussa 2014.
Datatiede

Datatiede () on erilaisten aineistojen analysointimenetelmiä käsittelevä tieteenala. Datatiede yhdistää ongelman määrittelyn, algoritmien ja prosessien joukon, jolla voidaan analysoida aineistoa käytännöllisten näkemysten eristämiseksi suurista aineistojoukoista. Datatiede käsittelee sekä rakenteellista että rakenteetonta aineistoa ja omaksuu periaatteita monilta aloilta kuten koneoppimisesta, tilastotieteestä, dataetiikasta ja -sääntelystä ja suurteholaskennasta.
Helsingin yliopistossa on datatieteen maisteriohjelma.
Datatieteen käyttökohteisiin kuuluu sen selvittäminen, voiko ongelmaan vastata olemassa olevalla tiedolla, eikä se kohdistu niinkään tiedon määrään tai käytettäviin työkaluihin. Eräät suosituimmat datatieteen menetelmät tulevat koneoppimisesta.
Datatiede ei ole sama kuin informaatiotutkimus.
Tutkimusala.
Datatiede käsittää joukon periaatteita, ongelman määrittelyjä ja prosesseja, joilla eristetään ilmeisistä poikkeavia ja hyödyllisiä hahmoja suurista tietoaineistoista. Datatiede liittyy läheisesti tiedonlouhintaan ja koneoppimiseen, mutta on näitä laajempi. Datatieteen tavoite on parantaa päätöksentekoa perustamalla päätökset suurista tietoaineistoista eristettyihin näkemyksiin.
Kira Marie Peter-Hansen

Kira Marie Peter-Hansen (s. 23. helmikuuta 1998) on tanskalainen sosialistista kansanpuoluetta edustava poliitikko, joka valittiin europarlamenttiin vuonna 2019. Tultuaan valituksi europarlamenttiin 21-vuotiaana hänestä tuli kaikkien aikojen nuorin europarlamentaarikko. Hän opiskelee Kööpenhaminan yliopistossa taloustiedettä. Peter-Hansen sai toisen puolueensa kahdesta paikasta europarlamenttiin, kun Karsten Hønge päätti jättää paikkansa vastaanottamatta, minkä takia hänen paikkansa siirtyi kolmantena olleelle Peter-Hansenille. 
Peter-Hansenin mukaan ilmastonmuutoksen torjunnan edistäminen on hänen tärkeimpiä tavoitteitaan europarlamentissa. Hänen mielestänsä nuoria europarlamentaarikoita tarvitaan ratkomaan erityisesti nuorisotyöttömyyteen ja ilmastonmuutokseen liittyviä kysymyksiä.
Hirvensalmen kirjasto

Hirvensalmen kirjasto on Hirvensalmella toimiva kunnankirjasto. Se palvelee asiakkaitaan erityisesti Hirvensalmen kirkonkylällä sijaitsevan kirjastorakennuksen ja seudullisen verkkokirjaston välityksellä. Hirvensalmen kirjasto toimii osana seudullista Lumme-kirjastokimppaa.
Pertunmaan kirjasto

Pertunmaan kirjasto on Mäntyharjun Pertunmaalla toimiva kirjasto. Se palvelee asiakkaitaan erityisesti Pertunmaan kirkonkylällä sijaitsevan kirjastorakennuksen, Kuortin sivukirjaston (Kuortin kirjasto), ja seudullisen verkkokirjaston välityksellä. Pertunmaan kirjasto on kirjastohallinnollisesti useita kuntia kattavan Mikkelin seutukirjaston sivutoimipiste ja toimii osana seudullista Lumme-kirjastokimppaa.
Mies lännestä

Mies lännestä () on vuonna 1958 valmistunut yhdysvaltalainen lännenelokuva, jonka on ohjannut Anthony Mann. Pääosassa näyttelee Gary Cooper viimeisessä suuressa roolissaan. Muissa päärooleissa esiintyvät Julie London, Jack Lord, Arthur O’Connell ja Lee J. Cobb. Elokuvan on käsikirjoittanut Reginald Rose, ja se perustuu Will C. Brownin vuonna 1955 julkaistuun romaaniin "The Border Jumpers". 
Juoni.
Entinen lainsuojaton Link Jones (Gary Cooper) matkustaa Texasiin palkkaamaan kotikaupunkiinsa opettajaa. Juna joutuu ryöstön kohteeksi, ja pian Link on vasten tahtoaan kasvokkain entisten kumppaniensa kanssa. Ryhmän sadistinen johtaja Dock Tobin (Lee J. Cobb), joka oli kaksikymmentä vuotta sitten Linkille kuin isä, toivottaa tämän tervetulleeksi takaisin joukkoon. Selviytyäkseen hengissä Linkin on palattava vanhoihin tappajan maneereihinsa. Entisestä ”perheestä” on nyt tullut miehen maanpäällinen helvetti. Linkin seurana on kapakkatyttö Billie (Julie London), jota rosvot uhkaavat raiskauksella. Lopullinen välienselvittely sijoittuu vanhaan aavekaupunkiin.
Arviot.
Elokuvahistorioitsija Philip Frenchin mukaan "Mies lännestä" on Anthony Mannin mestariteos, joka sisältää Cooperin hienoimman esityksen. "Tv-maailman" kriitikon mukaan elokuvan ongelma on monien Cooperin 1950-luvun elokuvien tapaan, että hän on rooliin liian vanha.
Portugalin ilmavoimat

Portugalin ilmavoimat ( FAP) on puolustusliitto Natoon kuuluva Portugalin asevoimien puolustushaara. Sen pääkalustona ovat F-16 Fighting Falcon -hävittäjät.
Toisen maailmansodan aikana Portugali neuvotteli Britannian kanssa Lagensin käytöstä lentotukikohtana ja 1. elokuuta 1943 allekirjoitettiin sopimus tukikohdan rakentamisesta ja käytöstä. Vastineeksi Portugalille luovutettiin kuuden laivueen kalustoksi Hawker Hurricaneja. Lisäksi sodan jatkuessa luovutettiin noin 50 kappaletta Supermarine Spitfire hävittäjiä. Vickersin tilausnumerolla C.972/39 tilattiin Portugalille viisitoista Spitfire F.IA -konetta. Myöhemmin toimitettiin vielä 50 kappaletta Spitfire F.VB -konetta.
Myös raskaat pommittajat tyyppiä B-17 ja B-24 ovat olleet käytössä, joita ei annettu Lend-Lease -tyyppisenä aseapuna Venäjälle. Osa Englannista sekä Yhdysvalloista saapuneista konetyypeistä on ollut merivalvontakoneita. Sellaisia ovat Lockheed Hudson, sekä sittemmin Lockheed P-3 Orion. 
Naton jäsenenä Portugalille toimitettiin 1950-luvulla F-84G Thunderjetejä ja North American F-86 Sabreja, mutta pääosa asevoimien ja siten myös ilmavoimien resursseista suunnattiin siirtomaissa käytyihin taisteluihin. Joukot siirrettiin emämaahan vuoden 1974 neilikkavallankumouksen jälkeen, mutta samanaikaisesti myös puolustushaaran määrärahoja leikattiin. Ilmavoimilla oli Fiat G.91-suihkuhävittäjiä, jotka kykenivät myös taktisiin pommitustehtäviin. Ilmavoimille hankittiin 1980-luvun alussa A-7P Corsairit. G.91 kalusto poistettiin käytöstä kesäkuussa 1993. Raskaana kuljetuskalustona ilmavoimilla on EADS Casa C-295.
Portugali suunnittelee korvaavansa F-16 AM/BM -hävittäjät Saab Gripen E/F -koneilla. Ehdolla ollut F-35A ei ole enää harkinnassa. Vuonna 2024 Portugalin ilmavoimat kertoivat aikovansa hankkia F-35 -koneita. Portugalin ilmavoimilla on ollut 40 päivitysmallin (MLU) F-16 konetta, joista 12 on toimitettu Romanian ilmavoimille.
Portugalin ilmavoimat tekivät Suomeen kohdistuneen aluerajan loukkauksen huhtikuun alussa vuonna 2019 Kirkkonummella. Portugali pahoitteli tapahtunutta esittäen sen olleen vahinkotilanne.
Organisaatio.
Numeroihin perustuva laivueiden ja lennostojen nimeäminen otettiin käyttöön helmikuussa 1978. Aiemmin joukko-osastot nimettiin tehtävän ja tukikohdan perusteella kuten eli lentotukikohta 5:n rynnäkkölaivue.
In a Valley of Violence

In a Valley of Violence on vuonna 2016 valmistunut yhdysvaltalainen lännenelokuva, jonka on käsikirjoittanut ja ohjannut Ti West. Elokuvan pääosissa esiintyvät Ethan Hawke, Taissa Farmiga, James Ransone, Karen Gillan ja John Travolta.
Elokuva ei menestynyt taloudellisesti, mutta se sai kiitosta kriitikoilta käsikirjoituksesta ja ohjaustyöstä sekä musiikista ja roolisuorituksista. Elokuvauutisten arvostelun mukaan kyseessä on itseironinen ja mustan huumorin sävyttämä kostoelokuva, joka on samalla kunnianosoitus italowesterneille.
Juoni.
Yksinäinen kulkuri Paul (Ethan Hawke) saapuu texasilaiseen Dentonin kaupunkiin, jota paikalliset nimittävät väkivallan laaksoksi. Siellä hän joutuu kahnaukseen kaupungin pitkävihaisen sheriffin (John Travolta) häiriköivän pojan Gillyn (James Ransone) kanssa. Paulin ja Gillyn välisen jännitteen kasvaessa väistämätön väkivalta tempaa koko kaupungin veriseen koston kierteeseen.
Ravijoki

Ravijoki on rannikkokylä Virolahdella pohjoisesta Ravijärvestä virtaavan Ravijoen ympärillä. Kylän halki kulkee kuninkaantie. Ravijoen kylän länsipuolella ovat Järvenkylä ja Länsikylä, itäpuolella taas Hailila ja Alapihlaja.
1500-luvun asiakirjoissa Ravijoen kylällä on myös rinnakkaisnimenä Ravio. "Kijrriby" ja "Hemmelesby" –nimet esiintyvät vuoden 1544 savuluettelossa ja ovat ilmeisesti Ravijoen vanhoja kantataloja. Vuoden 1571 hopeaveroluettelossa Ravijoelle on merkitty 13 taloa. Tynne Pekanpoika perusti kylään 1586 pitäjän toisen kestikievarin. Vuonna 1608 Ravijoki läänitettiin Sander Bruunille, joka perusti kylään ratsutilan. 1645 läänitettiin pääosa Ravijokea kapteeni Wilhelm Klickille. Klickin asuinkartano oli vänrikki Sander Bruunin ratsutilan suora perillinen. Klickin leskeltä se siirtyi luutnantti Dietrich Rappille, joka vuokrasi sen kapteeni Fiechtingille. Reduktion jälkeen se siirtyi ratsumestari Hagenin omistukseen, jonka nimi elää edelleen Haakelinpellossa, jossa ovat kartanon vanhat rauniot. Isovihan jälkeen ratsumestarin leski myi 1722 tilan lampuodilleen Eerikki Tuomaanpojalle. 
Virolahden kolmannen sahan perusti Ravijoelle majuri Faber, joka omisti kylässä tilan no. 7. Saha lopetti toimintansa 1700- ja 1800 –lukujen taitteessa.
Pikkuvihan aikana koko Ravijoen kylä poltettiin.
1700-luvun lopulla kruununvouti Elfving perusti hankkimalleen Harjun tilalle kartanon. Vuonna 1794 eversti Jean Prevot de Lumian sai Venäjän keisarinna Katariinalta lahjoitusmaita Virolahdelta, johon kuuluivat mm. Ravijoen talot 1-8, 10,12-13. Nämä Harjun hovin lahjoitusmaat joutuivat myöhemmin Baeckman-suvulle ja erinäisten vaiheiden jälkeen 1885 valtiolle. Nykyisin Harjun hovin tiloissa toimii Harjun oppimiskeskus.
Kirjailija Samuli Paronen oli kotoisin kylästä.
Kashmir Princess

Kashmir Princess oli Air Indian omistama Lockheed Constellation -matkustajalentokone, joka tuhoutui pommiräjähdyksessä ja sitä seuranneessa syöksyssä Etelä-Kiinan mereen 11. huhtikuuta 1955. Kone oli matkalla Bombaystä Hongkongin kautta Jakartaan. Matkustajat olivat enimmäkseen toimittajia ja delegaatteja, joiden oli tarkoitus osallistua Bandungin konferenssiin. Kiinan kansantasavallan pääministerin Zhou Enlain piti olla mukana lennolla, mutta hän ei saapunut Hongkongiin ehtiäkseen koneeseen. Kashmir Princessin tuhoutuessa kuoli 11 matkustajaa ja viisi miehistön jäsentä. Kolme miehistöön kuulunutta selvisi hengissä.
Kiinan kansantasavallan ulkoministeriö syytti pommi-iskusta Yhdysvaltoja ja Taiwanin presidenttiä Tšiang Kai-šekiä. Hongkongin viranomaiset tarjosivat Hongkongin dollaria palkkioksi vihjeestä, joka johtaisi syyllisten jäljille. Poliisi kiinnostui eräästä velkaantuneesta lentokenttätyöntekijästä, joka käytti rahaa naisiin ja uhkapeleihin. Hän pakeni sittemmin Taiwaniin CIA:n omistamalla koneella.
Lontoolaisen SOAS-yliopiston Kiina-instituutin johtajan Steve Tsangin mukaan isku oli Hongkongissa toimineiden Kuomintangin agenttien suunnittelema. Tsang uskoo lisäksi, että Zhou Enlai tiesi Kuomintangin suunnitelmasta etukäteen mutta ei silti estänyt koneen matkallelähtöä eikä muiden matkustajien nousua koneeseen. Syynä tähän olisi ollut Zhoun halu paljastaa Kuomintangin verkosto Hongkongissa. Jos lento olisi peruttu tai siirretty lähtemään Manner-Kiinasta, ei pommi-iskua olisi tapahtunut eikä iskuun osallisten agenttien jäljille olisi päästy.
Voutila (kylä)

Voutilan kylä on Vantaalla, nykyisen Ylästön kaupunginosassa, Vantaanjoen koillispuolella sijaitseva kylä. Se sijaitsee vanhan Turun-Viipurin maantien eli Kuninkaantien varrella. Nykyisin kylän eteläpuolitse kulkeva maantie tunnetaan Ylästöntienä, jonka linjausta on tosin muutettu länsipäästään eteläisemmäksi ja josta erkaneva Kuninkaantie (aiempi Ylästöntie) noudattaa vanhaa maantien linjausta. Kylän rakennukset ovat perinteisesti ryhmitelty Kuninkaantien pohjoispuolelle johtavan kylänraitin (Voutilantie) varrella sijaitsevalle mäelle. Kylänraitin itäpuolella on alavampaa peltolaaksoa, joka jatkuu kylän eteläpuolella Vantaanjokeen saakka.
Kylän rakennuskannasta Påvalsin tilan päärakennus on vanhin, ja mahdollisesti 1750-luvulta.
Ragusano

Ragusano on italialainen Sisiliasta peräisin oleva venytetty lehmänmaitojuusto.
Ragusano-juustoa tuotetaan sen nimen mukaisesti Italian Sisilian Ragusan maakunnan alueella, sekä Noton, Palazzolo Acreiden ja Rosolinin kunnissa Syrakusan maakunnassa. Ragusano saattaa olla yksi Sisilian vanhimmista juustotyypeistä. Juustolla on ollut Euroopan unionin nimisuojajärjestelmän mukainen suojattu alkuperänimitys vuodesta 1996 lähtien.
Ragusano-juuston valmistamiseen käytetään maitoa "Modicana"-rotuisista lehmistä. Puisessa astiassa ("tina") maitoon lisätään eläinperäinen juoksute, jolloin alkaa syntyä juustomassaa. Juusto pilkotaan puisella sauvalla ("ruotula"), jonka jälkeen pilkottu massa viedään pronssiseen tai puiseen astiaan ("staccio"). Seuraavassa työvaiheessa juustomassa venytetään puisella työkalulla ("manuvedda"). Lopuksi juusto muotoillaan vielä lopulliseen muotoonsa pöydällä.
Valmiit juustot ovat painoltaan noin 10–16 kiloa ja muodoltaan neliskulmaisia. Juuston kylkeen polttomerkitään nimi "Ragusano". Juuston kuori on väriltään kellertävä, joskin se muuttuu ikääntyessään ruskeammaksi. Juuston sisältö on valkoista kellertyen ikääntymisen mukaan. Myös juuston maku voimistuu juuston kypsymisen mukaan.
Mikko Kautto

Mikko Kautto (s. 1965 Tampere) on Eläketurvakeskuksen (ETK) toimitusjohtaja. Kautto aloitti Eläketurvakeskuksen toimitusjohtajana 1.6.2019. Eläketurvakeskus on lakisääteinen työeläketurvan kehittäjä, asiantuntija ja yhteisten palvelujen tuottaja. Sen palveluksessa toimii vajaat 300 työntekijää. 
Kautto toimi aiemmin Eläketurvakeskuksen suunnittelu-, tutkimus- ja tilastotoiminnoista vastaavana johtajana vuodesta 2013 ja ETK:n tutkimusosaston osastopäällikkönä 2007–2013. 
Ennen Eläketurvakeskusta Kautto on työskennellyt mm. Stakesissa ja valtioneuvoston kansliassa. 
Kautto on koulutukseltaan valtiotieteiden tohtori (2001) Helsingin yliopistosta, jossa hän on toiminut dosenttina vuodesta 2004. Hän suoritti ylioppilastutkinnon Helsingin ranskalais-suomalaisessa koulussa 1984. 
Kautto toimii myös työeläkealan yhteisiä tietojärjestelmiä hoitavan Arekin hallituksen puheenjohtajana vuodesta 2019. Maatalousyrittäjien eläkelaitos Melan hallituksen varapuheenjohtajana hän toimi vuosina 2014–2019.
Raschera

Raschera on italialainen Cuneon maakunnan alueella tuotettava lehmänmaitojuusto.
Raschera-juuston nykyinen tuotantoalue kattaa koko Italian Cuneon maakunnan alueen. Tarkemmin juusto on peräisin maakunnassa sijaitsevan Monregalesen laakson alueelta. Nimensä juusto on saanut Monte Mongioie-vuorella sijaitsevan "Alpe Raschera"-nimisen vuoriniityn mukaan. Juustolla on nykyisin Euroopan unionin nimisuojajärjestelmän mukainen suojattu alkuperänimitys.
Rascheran valmistamiseen käytetään pääasiassa lehmänmaitoa, mutta sekaan voidaan lisätä myös lampaan- tai vuohenmaitoa. Juustoa valmistettaessa maitoon muodostuva juustomassa pilkotaan ja asetellaan muotteihin ("fascele" tai "conca"). Muoteissa juustoa puristetaan, jonka jälkeen se suolataan. Juusto kypsyy vähintään kuukauden ajan.
Käytetystä muotista riippuen valmiit juustot ovat joko neliskulmaisia tai lieriömäisiä, sekä painoltaan noin 7-10 kiloa. Juustolla on ohut punertavanharmaa kuori ja sen sisältö on valkoista. Vuosittain juustoa tuotetaan noin 720 tonnia.
Jänissaari (Padasjoki)

Jänissaari on Päijänteen saari Päijät-Hämeessä Padasjoen Harmoisissa. Se kuuluu Päijänteen kansallispuistoon.
Maantietoa.
Saari on 790 metriä pitkä, 450 metriä leveä ja sen pinta-ala on 18,9 hehtaaria . Se sijaitsee Tehisselän länsirannan tuntumassa Varpusenlinnanselän perällä Harmoistenlahdella. Kyseessä on matala metsäsaari, jonka ympärillä on pienien saarten saariryhmä. Mantereelle on matkaa 150 metriä ja lahtea suojaavat kaakossa sijaitsevat Kokonsaari, Iso Salinsaari, Vähä Salinsaari ja suurimpina saarina Vähäsalo ja Virmailansaari. Saarella ei ole varsinaisia mäkiä, mutta sillä on kolme noin 90 metriin (mpy.) yltävää kumpua. Ne kohoavat siten yli 10 metrin korkeuteen Päijänteestä. Saarella on yksi vapaa-ajan asunto.
Luontoarvoja.
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Jänissaaren luontokohde muodostuu lähialueen saariryhmästä, johon kuuluu Jänissaaren lisäksi yksitoista pikkusaarta.
Woodly

Woodly Oy on suomalainen materiaaliteknologiaa kehittävä yritys, jonka kehittää Woodly-materiaalia. Materiaali on sellupohjainen ja sen tavoitteena on pyrkiä olemaan muoville vaihtoehto esimerkiksi pakkausmateriaalina. Woodly Oy:lla ei ole omaa tuotantoa, vaan tuotetta valmistavat sen yhteistyökumppanit. 
Woodly nousi European Bioplastics Forum:in kiinnostavimpien biomuoviyrityksien listalle lokakuussa 2019. Vuonna 2019 Woodly keräsi osakeannilla kaksi miljoonaa euroa kasvurahoitusta sekä aloitti yhteistyön pakkauskalvoissa Wipakin (osa Wihuri-konsernia) sekä Amerplastin kanssa. 
Woodly-materiaali.
Woodly-materiaali on puupohjainen ja läpinäkyvä pakkausmateriaali, jolla voidaan korvata perinteinen fossiilipohjainen muovi erilaisissa pakkauksissa. Woodly-materiaalin pääraaka-aine on havupuista saatava selluloosa. Se on puhdasta, puupohjaista ja uusiutuvaa raaka-ainetta. Woodly-materiaali voidaan ominaisuuksiensa takia luokitella biopohjaiseksi muoviksi. Woodly-materiaali toimitetaan granulaattimuodossa. Granulaatit eli muovirakeet (myös pelletit) ovat yleensä 2-3 mm:n pituinen ja paksuinen muovin raaka-ainemuoto.
Yritys mainostaa Woodly-granulaattia hiilinegatiiviseksi.
Vuonna 2011 Ratkaisutoimisto Seedi halusi kehittää parempia ja ympäristöystävällisempiä pakkauksia ruokahävikkiä vastaan. Woodly-materiaali alkoi saada ensimmäistä muotoaan Teknologian tutkimuskeskus VTT:n koelaboratorioissa. Tuotekehityksen mennessä eteenpäin huomattiin, että materiaali sopii taso- ja puhalluskalvokoneille ja sitä myöten erilaisiin kalvopakkausratkaisuihin. Woodly voitti Uusi puu -kilpailun marraskuussa 2018.
Luokat.
Suunnittelu ja innovaatio
Noropalkonen

Noropalkonen ("Hydroptila occulta") on pikkusirvikkäiden heimoon kuuluva vesiperhoslaji. Se on laajalle levinnyt Euroopassa ja Turkissa, ja sitä tavataan myös Keski-Aasiassa. Suomessa noropalkonen on vaarantunut ja erityisesti suojeltava laji, ja sitä on tavattu ainakin Peltolammin-Pärrinkosken luonnonsuojelualueella.
Seikkailijoitten luvattu maa

Seikkailijoitten luvattu maa (engl. "The Far Country") on vuonna 1954 valmistunut yhdysvaltalainen lännenelokuva, jonka on ohjannut Anthony Mann. Elokuvan pääosissa esiintyvät James Stewart, Ruth Roman, Walter Brennan ja John McIntire. Elokuva on kuvattu Kanadassa, Albertassa sijaitsevassa Jasperin kansallispuistossa.
Juoni.
Klondiken kultakuumeen aikaiseen Dawson Cityyn sijoittuvassa tarinassa kaverukset Jeff Webster (James Stewart) ja Ben Tatem (Walter Brennan) kuvittelevat rikastuvansa myymällä karjalauman kovaan hintaan. Kaupungissa he joutuvat hankaluuksiin itsensä lainvalvojaksi nimittäneen Gannonin (John McIntire) ja hänen lakia kunnioittamattomien kätyriensä kanssa. Kun Tatem tapetaan, Websterin on pakko tehdä loppu rehottavasta laittomuuksien ja taisteluiden kierteestä. Tapahtumien tuoksinassa saluunanomistaja Ronda Castle (Ruth Roman) ihastuu Websteriin.
Sammalsaari (Padasjoki)

Sammalsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa.
Saari on 440 metriä pitkä, 290 metriä leveä ja sen pinta-ala on 8,4 hehtaaria .
Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Virmailansaaren Kortelahti aukeaa saarta kohti, minkä vuoksi sen ympärillä on useita veneväyliä ja niihin liittyvä kummeli sen länsirannassa. Se on kalliosaari, jonka korkein huippu yltää noin 103 metrin korkeuteen merenpinnasta eli se kohoaa noin 24 metrin korkeuteen Päijänteestä. Kalliolla on etelään aukeavaa jyrkännettä. Mantereelle on matkaa vajaa 900 metriä ja etelässä sijaitsee myös kansallispuistoon kuuluva Hietasaari, jossa on kaksi rantautumiskohtaa. Saari on autio.
Luontoarvoja.
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Myös muut pikkusaaret tämän ympärillä kuuluvat kansallispuistoon.
Hakunila Killah

Hakunila Killah on Kuben kahdeksas studioalbumi, joka julkaistiin 13. syyskuuta 2019. Se on ensimmäinen Kuben albumi, joka julkaistiin tämän oman levy-yhtiön Killah Recordsin kautta. Albumin kappaleesta "Japanese Drip" on julkaistu musiikkivideo.
Ylikainuun seurakunta

Ylikainuun seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Ylikainuun kunnassa.
Hietasaari (Padasjoki, Virmaila)

Hietasaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa.
Saari on 1,4 kilometriä pitkä, 580 metriä leveä ja sen pinta-ala on 30 hehtaaria . Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Saari on kaksiosainen niin, että kapea hiekkakannas yhdistää pohjoisen Tupasaaren eteläiseen Hietasaareen ja muodostaa näin yhden saarikokonaisuuden. Kannas toimii samalla suojaisana allonmurtajana retkeilijöille, jotka hakevat suojaa Virmailanselän aallokolta. Saaren molemmissa päissä on mäet, joista eteläisin on korkein mäki. Sen huippu yltää noin 103 metrin korkeuteen merenpinnasta eli se kohoaa 24 metrin korkeuteen Päijänteestä. Saaren lounais- ja länsirannoilla on hiekkarannat. Kaakkoiselle hiekkarannalle on merkitty toinen saaren kahdesta nuotiopaikasta ja Tupasaaren etelärannassa on toinen.
Luontoarvoja.
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Hietasaaren ympärillä on saariryhmä, johon kuuluvat Sammalsaari, Vasainsaari ja Huhtsaari sekä Hietasaaren itäpuolella oleva saariryhmä. Ryhmään kuuluu seitsemän pikkusaarta, jotka kuuluvat myös kansallispuistoon.
Vasainsaari (Padasjoki)

Vasainsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa.
Saari on 420 metriä pitkä, 290 metriä leveä ja sen pinta-ala on 6,6 hehtaaria . Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Saari jää Hietasaaren taakse osittain suojaan Virmailanselän allokolta. Se on matala saari, jolla on eteläpäässä pieni mäki, jonka huippu yltää noin 93 metrin korkeuteen merenpinnasta. Mäki kohoaa silloin 14 metrin korkeuteen Päijänteestä. Hietasaaren edestä kulkee veneväylä, johon liittyy itärannassa oleva kummeli.Keskellä saarta sijaitsee vapaa-ajan asunto.
Luontoarvoja.
Saaren etelä- ja pohjoisosa muodostaa kaksiosaisen luonnonsuojelualueen, joka kuuluu Päijänteen kansallispuistoon yhdessä Hietasaaren kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Viereisellä Hietasaarella on kaksi rantautumispaikkaa retkeilijöiden käyttöön.
Huhtsaari (Padasjoki)

Huhtsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa.
Saari on 550 metriä pitkä, 430 metriä leveä ja sen pinta-ala on 9,2 hehtaaria . Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Siitä on matkaa mantereelle Virmailan Höysniemeen yli 200 metriä. Saaren viereisiä saaria ovat Hietasaari ja Papinsaari. Se on matala saari, jolla on luoteispäässä kallioinen mäki, jonka huippu yltää noin 95 metrin korkeuteen merenpinnasta. Se kohoaa silloin 17 metrin korkeuteen Päijänteestä. Saari on autio.
Luontoarvoja.
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Saarella ei ole osoitettu retkeilijöille nuotiopaikkaa, mutta viereisten kansallispuistoon kuuluvien saarten Hietasaaren ja Kelvennen rannassa sekä Höysniemen rannassa on nuotiopaikat.
Papinsaari (Padasjoki)

Papinsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa.
Saari on 460 metriä pitkä, 330 metriä leveä ja sen pinta-ala on 9,6 hehtaaria . Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Sen naapurisaaria ovat Huhtsaari ja Kelvenne, ja saaren länsipuolella sijaitsee Virmailan Höysniemi ainoastaan 300 metrin päässä. Saari on matala ja se keskellä sijaitsee pieni kallioalue, jonka huippu yltää noin 93 metrin korkeuteen merenpinnasta eli se kohoaa noin 14 metrin korkeuteen Päijänteestä. Saari on autio.
Luontoarvoja.
Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä Huhtsaaren, Höysniemen ja Kelvennen kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Saarella ei ole retkeilijöille osoitettu rantautumispaikkaa, mutta sellaisia on Höysniemessä ja Kelventeen Kelvenneniemellä.
Red Leicester

Red Leicester on englantilainen Leicestershiren alueelta peräisin oleva lehmänmaitojuusto. Juustoa kutsutaan joskus myös lyhyemmin nimellä Leicester.
Red Leicester on peräisin Englannin Leicestershiren alueelta, jossa juustojen valmistuksen historia ulottuu useamman sadan vuoden päähän. Aikanaan Red Leicester-juustoa myytiin paitsi sen valmistusalueella, mutta myös esimerkiksi Lontoossa. Ehkä tunnetumpi alueen juustoista on Stilton. Red Leicester-juuston erotti Stiltonista etenkin sen parempi säilyvyys. Usein juustojen valmistajat tuottivat molempia juustotyyppejä. Red Leicester-juuston punainen väritys on peräisin siemenistä valmistettavasta annatosta, jonka käyttö oli aikanaan tavallista useissa englantilaisissa juustoissa.
Leicester-juustoa alettiin tuottaa teollisesti vuonna 1875. Samalla sen tuotanto paikallisilla maatiloilla romahti. Elintarvikevärien käyttö kiellettiin toisen maailmansodan säännöstelyn takia. Juustoa valmistettiin tuolloin värittömänä muotona. Kun elintarvikevärien käyttö tuli jälleen mahdolliseksi alettiin puhua "Red" (suom. punainen) Leicester-juustosta, jotta tehtäisiin selvä ero huonompilaatuisena pidettyyn sodanajan juustoon.
Nykyisin suurin osa Red Leicester-juustosta tuotetaan teollisesti. Teollisilla juustoilla ei ole kuorta ja ne pakataan yleensä myyntiä varten neliskulmaisiin muovipakkauksiin. Vuonna 2006 Sparkenhoe Farm aloitti uudestaan myös joksikin aikaa kokonaan kadonneen perinteikkäämmän maatilajuuston valmistuksen. Perinteinen juusto on kuivempaa ja kovempaa, kuin teollinen juusto. Red Leicester-juustoa voidaan käyttää cheddarjuuston tapaan sellaisenaan juustolautasilla, tai esimerkiksi ainesosana muussa ruuanlaitossa.
Voimistelu kesäolympialaisissa 2020 – miesten trampoliini

Miesten trampoliini Tokion olympialaisissa 2020 kilpaillaan 31. heinäkuuta 2021 Ariake Gymnastics Centressä. Kilpailuun osallistuu 16 voimistelijaa. 
Karsinnat.
Olympiaturnaukseen pääsee 16 voimistelijaa. Näistä kahdeksan valitaan MM-kilpailuissa 2019 siten, että yksi maa voi saada korkeintaan yhden maapaikan MM-kilpailujen kautta. Jokaisen maanosan mestaruusturnauksista valitaan yksi urheilija. Isäntämaa Japanille myönnetään yksi kiintiöpaikka joko miesten tai naisten kilpailuun, jos sen urheilijat eivät pääse muita karsintareittejä pitkin olympialaisiin. Samoin olympialaisiin kutsutaan yksi urheilija joko miesten tai naisten kilpailuun. Loput paikat täytetään trampoliinivoimistelun World Cup Seriesissä. Yksi maa voi saada korkeintaan kaksi maapaikkaa.
Kilpailu.
Kilpailu koostuu kahdesta osasta, karsinnoista ja loppukilpailusta. Karsinnat koostuvat vapaavalintaisesta sarjasta ja pakollisesta sarjasta. Karsintojen kahdeksan parasta voimistelijaa pääsee loppukilpailuun, joka koostuu vain vapaavalintaisesta sarjasta.